PATVIRTINTA

 Raseinių Viktoro Petkaus

 progimnazijos direktoriaus

 2023 m. gegužės 3 d.

 įsakymu Nr. V-24E-105

**RASEINIŲ VIKTORO PETKAUS PROGIMNAZIJOS**

**PRIEŠMOKYKLINIO UGDYMO MOKYTOJO PADĖJĖJO PAREIGYBĖS**

**APRAŠYMAS**

**I SKYRIUS**

**BENDROJI DALIS**

1. Raseinių Viktoro Petkaus progimnazijos priešmokyklinio ugdymo mokytojo padėjėjo (toliau tekste – pedagogo padėjėjas) pareigybė yra priskiriama kvalifikuotų darbuotojų grupei.

2. Pareigybės lygis: C.

3. Mokytojo padėjėjas vykdo visus direktoriaus, priešmokyklinio ugdymo mokytojo, švietimo pagalbos specialistų nurodymus ir vaiko sveikatos apsaugos, saugumo, higienos reikalavimus.

 4. Mokytojo padėjėją skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį mokyklos direktorius.

 5. Mokytojo padėjėjas pavaldus direktoriui ir ūkvedžiui.

**II SKYRIUS**

**REIKALAVIMAI MOKYTOJO PADĖJĖJUI**

6. Mokytojo padėjėju dirbti priimamas asmuo:

6.1. turintis ne mažesnį, kaip vidurinį išsilavinimą;

6.2. išklausęs sveikatos žinių minimumo kursus ir gavęs sveikatos žinių atestavimo pažymėjimą;

6.5. mokantis lietuvių kalbą;

6.6. sugebantis tinkamai bendrauti su vaikais.

7. Mokytojo padėjėjas privalo išmanyti:

7.1. progimnazijos struktūrą, darbo organizavimą;

7.2. reikalavimus, susijusius su mokinio sveikatos apsauga;

7.3. higienos reikalavimus;

7.4. tvarkomų grupių, patalpų priežiūros bei valymo tvarką;

7.5. reikalavimus lovos ir kitiems skalbiniams, jų keitimo terminus;

7.6. progimnazijos įrengimų, inventoriaus paskirtį, jų priežiūros ir naudojimosi taisykles;

7.7. baldų priežiūros reikalavimus, grupės ir aplinkų interjero ir gėlių priežiūros ypatumus;

7.8. darbuotojų saugos ir sveikatos, priešgaisrinės saugos, elektrosaugos reikalavimus;

7.9. mokinių saugumą.

8. Mokytojo padėjėjas atsako už savo darbo kokybę ir jos įsivertinimą.

9. Mokytojo padėjėjas privalo periodiškai tikrintis sveikatą teisės aktų nustatytais terminais.

10. Mokytojo padėjėjas privalo vadovautis Jungtinių Tautų vaiko teisių konvencija, Lietuvos Respublikos įstatymais ir Vyriausybės nutarimais, Lietuvos Respublikos Švietimo, mokslo ir sporto ministerijos nutarimais, progimnazijos nuostatais, progimnazijos direktoriaus įsakymais, įstaigos vidaus darbo tvarkos taisyklėmis, darbuotojų saugos ir sveikatos instrukcijomis ir šiuo pareigybės aprašymu.

**III SKYRIUS**

**MOKYTOJO PADĖJĖJO FUNKCIJOS**

11. Mokytojo padėjėjo funkcijos:

11.1. prižiūrėti grupės patalpų švarą ir tvarką;

11.2. užtikrinti mokinių maitinimą ir poilsį;

11.3. užtikrinti patalpų vėdinimą;

11.4. rūpintis mokinių saviruoša ir savitvarka;

11.5. talkinti priešmokyklinio ugdymo mokytojui priimant mokinius į grupę, ugdomosios veiklos metu, įvairių renginių metu, ruošiantis ir grįžtant iš kiemo, apžiūrint aikštelę, ar nėra joje pavojingų mokiniams daiktų, pasivaikščiojimų metu, plaunant rankas prieš valgį, ruošiantis miegoti.

**IV SKYRIUS**

**MOKYTOJO PADĖJĖJO PAREIGOS**

12. Mokytojo padėjėjas privalo:

12.1. dirbti tik pagal funkcijas priklausantį darbą ir neleisti dirbti už save pašaliniams asmenims;

12.2. padėti priešmokyklinio ugdymo mokytojui organizuoti ugdymą, ruošiantis veiklai ir jos metu, bei sutvarkant priemones ir inventorių;

12.3. dirbti apsivilkus tvarkingais, higienos reikalavimus atitinkančiais darbo drabužiais;

12.4. laikyti plovimo, dezinfekavimo priemones tik progimnazijos numatytoje tam skirtoje vietoje bei taroje (nelaikyti šių priemonių priešmokyklinio ugdymo grupėje ar prie jų esančioje patalpoje), kad nerastų ir neprisiliestų mokiniai;

12.5. rankinę, asmeninius daiktus laikyti tik mokytojų daiktams skirtoje ir mokiniams neprieinamoje vietoje;

12.6. padėti priešmokyklinio ugdymo mokytojui priimti atvestus į grupę mokinius;

12.7. padėti priešmokyklinio ugdymo mokytojui ugdymo proceso metu, renginių metu;

12.8. vedant mokinius į lauką, į sporto treniruotes ar renginius ir grįžus iš jų, po pietų miego padėti jiems apsirengti; esant reikalui perrengti mokinių apatinius ir viršutinius rūbus;

12.9. padėti išvesti mokinius į valgyklą, į lauką, sporto treniruotę ir esant reikalui kartu su priešmokyklinio ugdymo mokytoju prižiūrėti mokinius lauko žaidimo aikštelėje;

12.10. vėdinti grupėse patalpas, užtikrinant langų užraktų tinkamą užrakinimą nesudarant grėsmės mokinių saugumui; nuolat sekti patalpų temperatūrą, apšvietimą;

12.11. laikytis naudojamų plovimo ir dezinfekcijos medžiagų paruošimo ir eksploatavimo taisyklių;

12.12. kasdien tikrinti ir, jei reikia, padėti muilą ir popierių tualetui tam skirtose vietose;

12.13. padėti mokiniams plautis rankas prieš valgį, apsilankius tualete ir kiekvienu kitu būtinu atveju;

12.14. keisti lovų ir kitus skalbinius nustatytais terminais;

12.15. kloti mokiniams lovas ir palaikyti aplinką, tinkamą vidurdienio miegui;

12.16. prižiūrėti ir plauti grindis, kai grupėje nėra mokinių ir ne rečiau kaip vieną kartą per dieną, išplaunant grindis, jas sausai iššluostant, išvalant ir išsiurbiant kilimus, išvalant durų rankenas, palanges, grindų apvadus, spintas, lentynas ir kitus baldus; ne rečiau kaip kartą per mėnesį išvalant sienas, išsiurbiant lovas, pagalves ir čiužinius.

12.17. plauti kartą per dieną ir esant poreikiui dezinfekuoti žaislus ir ugdymo priemones;

12.18. išnešti šiukšles iš šiukšliadėžių;

12.19. naudotis dulkių siurbliais, griežtai laikantis jų eksploatavimo taisyklių ir įsitikinus, kad jie techniškai tvarkingi;

12.20. prižiūrėti baldus, kad nebūtų išlindusių vinių, atplaišų, valyti dulkes nuo palangių, spintelių, žaislų lentynų; pastebėjus baldų, sienų, durų, santechninių ir kitų įengimų gedimus, nedelsiant informuoti ūkvedį.

**V SKYRIUS**

 **MOKYTOJO PADĖJĖJO TEISĖS**

13. Mokytojo padėjėjas turi teisę:

13.1. dalyvauti pasitarimuose darbo klausimais, teikti pasiūlymus darbų kokybei gerinti.

**VI SKYRIUS**

**MOKYTOJO PADĖJĖJO ATSAKOMYBĖ**

14. Priešmokyklinio ugdymo mokytojo padėjėjas atsako už:

13.1. prižiūrimų mokinių saugumą;

13.2. darbuotojų saugos ir sveikatos, priešgaisrinės saugos, elektrosaugos reikalavimų darbe laikymąsi;

13.3. darbo atlikimą, nepažeidžiant higienos reikalavimų;

13.4. tinkamą darbo laiko ir darbo priemonių naudojimą darbo funkcijos atlikti.

14. Už savo pareigų netinkamą vykdymą mokytojo padėjėjas atsako progimnazijos darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_